རྗེས་ཟློས་མཛོད། དེ་ལྟར་བགྱིས་པའི་དགེ་བའི་རྩ་བ་དེས་བདག་དང་སེམས་
ཅན་ཐམས་ཅད་ཀྱིས་བླ་ན་མེད་པ་རྣམ་པ་ཐམས་ཅད་མཁྱེན་པའི་སངས་རྒྱས་ཀྱི་གོ་འཕང་ཐོབ་པར་གྱུར་ཅིག །ཚར་གཅིག །དེ་ཡན་གྱིས་སྦྱོར་བའི་ཆོ་ག་སོང༌།།
༈ གཉིས་པ་དངོས་གཞི་ནི། གསང་བ་སྤྱི་རྒྱུད་
17

ཀྱེེ་རྡོར་ཆོས་སྐོར་
ལས། དང་པོ་གསུམ་ལ་སྐྱབས་སུ་སོང༌། །དེ་རྗེས་བླ་མེད་བྱང་ཆུབ་སེམས། །མ་སྐྱེས་པ་རྣམས་བསྐྱེད་པ་དང༌། །སྐྱེས་པ་སླར་ཡང་རྟག་ཏུ་བཞུགས། །ཞེས་གསུངས་པས། སྐབས་འདིར་སྐྱབས་འགྲོ་དང་སེམས་བསྐྱེད་
གཉིས་ཡོད་པ་ལས། དང་པོ་སྐྱབས་འགྲོ་ནི། སྐྱབས་གནས་མཆོག་གསུམ་ཡི་དམ་གྱི་ལྷ་དང་བླ་མ་རྣམས་ལ་སྙིང་པོ་བྱང་ཆུབ་ལ་མཆིས་ཀྱི་བར་དུ་སྐྱབས་སུ་མཆི་སྙམ་པས་འདིའི་རྗེས་ཟློས་ལན་གསུམ་གསུང་བར་ཞུ། སྔར་
བཞིན་དགོངས་གསོལ་དང༌། རང་རང་གི་མཚན་ནས་སྨོས་ཤིག་ཅེས་བརྡ་སྦྱར་ལ། བདག་མིང་འདི་ཞེས་བགྱི་བ་དུས་འདི་ནས་བཟུང་སྟེ་སྙིང་པོ་བྱང་ཆུབ་ལ་མཆིས་ཀྱི་བར་དུ། རྐང་གཉིས་རྣམས་ཀྱི་མཆོག་སངས་རྒྱས་ལ་
སྐྱབས་སུ་མཆིའོ། །འདོད་ཆགས་དང་བྲལ་བ་རྣམས་ཀྱི་མཆོག་ཆོས་ལ་སྐྱབས་སུ་མཆིའོ། །ཚོགས་རྣམས་ཀྱི་མཆོག་དགེ་འདུན་ལ་སྐྱབས་སུ་མཆིའོ། །གསང་སྔགས་དང་རིག་སྔགས་ཀྱི་ཡི་དམ་གྱི་ལྷ་དང༌། བླ་མ་དམ་པ་
རྣམས་ལ་སྐྱབས་སུ་མཆིའོ། །ཞེས་བརྗོད་དུ་གཞུག དེས་སྐྱབས་སུ་འགྲོ་བའི་སྡོམ་པ་ཐོབ་པ་ཡིན་ཞེས་བརྡ་སྤྲད། ༈ གཉིས་པ་སེམས་བསྐྱེད་ལ་གཉིས་ལས། དང་པོ་སྨོན་པ་སེམས་བསྐྱེད་ནི། སངས་རྒྱས་དང་བྱང་ཆུབ་
སེམས་དཔའ་རྣམས་ཀྱིས་སེམས་ཅན་ཐམས་ཅད་ཀྱི་དོན་དུ་བྱང་ཆུབ་སྙིང་པོར་སྨོན་པ་སེམས་བསྐྱེད་པ་དེ་བཞིན་དུ་བདག་གིས་ཀྱང་སེམས་བསྐྱེད་པར་བགྱི་སྙམ་པའི་སྒོ་ནས་འདིའི་རྗེས་ཟློས་ལན་གསུམ་གསུང་བར་ཞུ། སྔར་བཞིན་
18

བཅུ་ཐམ་པ་
আ
།དགོངས་གསོལ་དང༌། དུས་གསུམ་གྱི་སངས་རྒྱས་དང་བྱང་ཆུབ་སེམས་དཔའ་རྣམས་ཀྱིས་ཇི་སྲིད་བྱང་ཆུབ་ཀྱི་སྙིང་པོར་སྨོན་པ་སེམས་བསྐྱེད་པ་དེ་བཞིན་དུ། བདག་མིང་འདི་ཞེས་བགྱི་བས་ཀྱང་
སེམས་ཅན་མ་བསྒྲལ་བ་རྣམས་བསྒྲལ་བའི་ཕྱིར་དང༌། མ་གྲོལ་བ་རྣམས་གྲོལ་བར་བྱ་བའི་ཕྱིར་དང༌། དབུགས་མ་ཕྱུང་བ་རྣམས་དབུགས་དབྱུང་བར་བྱ་བའི་ཕྱིར་དང༌། ཡོངས་སུ་མྱ་ངན་ལས་མ
ངན་ལས་འདའ་བར་བྱ་བའི་ཕྱིར་དུ་སེམས་བསྐྱེད་པར་བགྱིའོ། །གཉིས་པ་འཇུག་པ་སེམས་བསྐྱེད་ནི། ཐུགས་འདུན་འདི་བཞིན་དུ་གནང་བར་ཞུ། དུས་གསུམ་གྱི་སངས་རྒྱས་དང་བྱང་ཆུབ་སེམས་དཔའ་རྣམས་ཀྱིས་བྱང་ཆུབ་
སེམས་དཔའི་སྤྱོད་པ་ལ་ཇི་ལྟར་བསླབས་པ་བཞིན་དུ། བདག་གིས་ཀྱང་བསླབ་པར་བགྱི་སྙམ་པ་གྱིས་ལ་འདིའི་རྗེས་ཟློས་ལན་གསུམ་གསུང་བར་ཞུ། དགོངས་གསོལ་སྔར་བཞིན། འདས་པའི་སངས་རྒྱས་དང་བྱང་ཆུབ་སེམས་
དཔའ་རྣམས་ཀྱིས་བྱང་ཆུབ་སེམས་དཔའི་སྤྱོད་པ་ལ་ཇི་ལྟར་བསླབས་པར་གྱུར་པ་དང༌། མ་འོངས་པའི་སངས་རྒྱས་དང་བྱང་ཆུབ་སེམས་དཔའ་རྣམས་ཀྱིས་ཇི་ལྟར་བསླབ་པར་འགྱུར་བ་དང༌། ད་ལྟར་བཞུགས་པའི་སངས་རྒྱས་
དང་བྱང་ཆུབ་སེམས་དཔའ་རྣམས་ཀྱིས་ཇི་ལྟར་སློབ་པ་དེ་བཞིན་དུ། བདག་མིང་འདི་ཞེས་བགྱི་བས་ཀྱང་བྱང་ཆུབ་སེམས་དཔའི་བསླབ་པར་བྱ་བ་ལ་བསླབ་པར་བགྱིའོ། །དེ་ནས་སེམས་བསྐྱེད་དེ་བརྟན་པའི་ཕྱིར་དུ་འདི་ལན་
19

ཀྱེ་རྡོར་ཆོས་སྐོར་
གསུམ་གསུང་བར་ཞུ། དཀོན་མཆོག་གསུམ་ལ་བདག་སྐྱབས་མཆི། །ཞེས་སོགས་བརྗོད་དུ་གཞུག སྨོན་འཇུག་ཤིན་ཏུ་བརྟན་པའི་ཕྱིར་དུ་འདི་ལན་གསུམ་གསུང་བར་ཞུ། ཇི་ལྟར་དུས་གསུམ་མགོན་པོ་རྣམས། །ཞེས་པ་
ནས། སེམས་ཅན་དོན་བྱེད་ཚུལ་ཁྲིམས་གསུམ། །སོ་སོར་བརྟན་པོར་གཟུང་བར་བགྱི། །ཞེས་པའི་བར་བརྗོད་དུ་གཞུག ཁྱེད་རང་རྣམས་སེམས་ཅན་ཐམས་ཅད་ཀྱི་དོན་དུ་སངས་རྒྱས་ཀྱི་གོ་འཕང་ཐོབ་པར་བྱ་སྙམ་པ་
དང༌། དེའི་ཕྱིར་དུ་བྱང་ཆུབ་སེམས་དཔའི་སྤྱད་པ་སྤྱོད་སྙམ་པའི་སེམས་ཡུན་རིང་དུ་བསྒོམ་མཛོད། སློབ་དཔོན་གྱིས། གཞན་གནོད་གཞིར་བཅས་སྤོང་བ་བསྒོམས་པའི་མཐུས། །རྨི་ལམ་ན་ཡང་སྡིག་སེམས་མི་འབྱུང་ཞིང༌། །
བྱང་ཆུབ་སེམས་དང་ནམ་ཡང་མི་འབྲལ་བའི། །ཚུལ་ཁྲིམས་ཕུན་སུམ་ཚོགས་པའི་བཀྲ་ཤིས་ཤོག །བྱང་ཆུབ་སེམས་ནི་རིན་པོ་ཆེ། །སོགས་བརྗོད། དེས་དངོས་གཞི་གྲུབ། གསུམ་པ་མཇུག་ལ་བཞི་སྟེ། བསླབ་བྱ་བཤད་
པ། སྤྲོ་བ་བསྒོམ་པ། གཏང་རག་བྱ་བ། ཡོན་དབུལ་ཞིང་དགེ་འདུན་མཆོད་པའོ། །དང་པོ་ལ། སྐྱབས་འགྲོའི་བསླབ་བྱ་ཐུན་མོང་མ་ཡིན་པ་འཕགས་པ་མྱ་ངན་ལས་འདས་པ་ཆེན་པོའི་མདོ་ལས། གང་ཞིག་སངས་རྒྱས་
སྐྱབས་འགྲོ་བ། །དེ་ནི་ཡང་དག་དགེ་བསྙེན་ཏེ། །ནམ་དུའང་ལྷ་ནི་གཞན་དག་ལ། །སྐྱབས་སུ་སོང་བ་མ་ཡིན་ནོ། །དམ་པའི་ཆོས་ལ་སྐྱབས་སོང་བས། །འཚེ་ཞིང་གསོད་པའི་ལས་དང་བྲལ། །དགེ་འདུན་དག་ལ་སྐྱབས་སོང་
20

བཅུ་གཅིག་
আ
།བས། །མུ་སྟེགས་དག་ལ་ཕྱོགས་མི་བྱ། །ཞེས་སོགས་དང༌། དེའི་དོན་བཤད། ཐུན་མོང་བ་སྐྱབས་སུ་འགྲོ་ཞིང་རྟེན་དམན་པ་གཅིག་ལའང་གུས་པར་བྱ་བ་དང༌། སྲོག་དང་བྱ་དགའི་ཕྱིར་ཡང་ལྷ
དཀོན་མཆོག་མི་སྤོང་བ་དང༌། ནད་དང་སྡུག་བསྔལ་ཅི་བྱུང་ཡང་དཀོན་མཆོག་གསུམ་ལ་སྐྱབས་སུ་འགྲོ་བ་ལས་ཐབས་གཞན་མི་འཚོལ་བ་དང༌། དུས་རྒྱུན་དང་ཁྱད་པར་གྱི་མཆོད་པ་བྱ་བ་དང༌། ཅི་ཟ་ཅི་འཐུང་གི་ཕུད་ཀྱིས་
མཆོད་པར་བྱ་བ་དང༌། ཕྱོགས་གང་དུ་འགྲོའང་དཀོན་མཆོག་གསུམ་དང་ཕྱོགས་དེའི་དཀོན་མཆོག་ལ་སྐྱབས་སུ་སོང་ན་དོན་ཐམས་ཅད་འགྲུབ་པ་ཡིན། སེམས་བསྐྱེད་ཀྱི་བསླབ་བྱ་ནི། དུས་དྲུག་ཏུ་སེམས་ཅན་ཐམས་ཅད་ཀྱི་དོན་
དུ་སངས་རྒྱས་ཐོབ་པར་བྱ་སྙམ་པའི་སྨོན་པའི་སེམས་དང༌། བྱང་ཆུབ་སེམས་དཔའི་བསླབ་བྱ་རྣམས་ལ་བསླབ་སྙམ་པའི་འཇུག་པའི་སེམས་དང་མ་བྲལ་བར་བྱ། སེམས་བསྐྱེད་ཉམས་པའི་རྒྱུ་བླ་མ་དང་མཆོད་པར་འོས་པ་བསླུས་
པ་དང༌། གཞན་འགྱོད་པའི་གནས་མ་ཡིན་པ་ལ་འགྱོད་པ་བསྐྱེད་དུ་གཞུག་པ་དང༌། སེམས་བསྐྱེད་པའི་བྱང་སེམས་ལ་ཞེ་སྡང་གི་སྒོ་ནས་སྐུར་པ་འདེབས་པ་དང་། གཡོ་སྒྱུའི་ཀུན་ཏུ་སྤྱོད་པས་གཞན་བསླུ་བ་
བཞི་སྤོང་བ་དང༌། དེའི་གཉེན་པོར་བླ་མ་དང་མཆོད་པར་འོས་པ་ལ་སྲོག་གི་ཕྱིར་ཡང་རྫུན་མི་སྨྲ་བ་དང༌། བྱང་སེམས་ལ་སྟོན་པའི་འདུ་ཤེས་བསྐྱེད་ཅིང་དེ་དག་གི་ཡོན་ཏན་བསྔགས་པ་དང༌། གཡོ་སྒྱུ་སྤངས་ཏེ་ལྷག་པའི་བསམ་
་པོའི་ཆོས་
21

པས་གནས་པ་དང༌། སེམས་ཅན་སྨིན་པར་བྱེད་ཅིང་དེ་ཐམས་ཅད་ཉན་རང་གི་སར་མ་ཡིན་གྱི། ཐེག་པ་ཆེན་པོར་སྨིན་པར་བྱེད་པ་སྟེ་དཀར་པོའི་ཆོས་བཞི་བསྒྲུབ་པའོ། །གཞན་ཡང་། རྙེད་དང་བཀུར་སྟིར་ཆགས་པ་ཡིས། །
བདག་བསྟོད་གཞན་ལ་སྨོད་པ་དང༌། །སྡུག་བསྔལ་མགོན་མེད་གྱུར་པ་ལ། །སེར་སྣས་ཆོས་ནོར་མི་སྟེར་དང༌། །གཞན་གྱིས་བཤགས་ཀྱང་མི་ཉན་པར།ྃ།ཁྲོས་ནས་གཞན་ལ་འཚོགས་པ་དང༌། །ཐེག་པ་ཆེན་པོ་སྤོང་བྱེད་
ཅིང༌། །དམ་ཆོས་འདྲར་སྣང་སྟོན་པའོ། །ཞེས་པ་ཕམ་པ་ལྟ་བུའི་ཆོས་བཞི་དང༌། དཀོན་མཆོག་གསུམ་ལ་མི་མཆོད་པ། །ཞེས་སོགས་ཉེས་བྱས་བཞི་བཅུ་ཞེ་དྲུག་དང༌། ནམ་མཁའི་སྙིང་པོའི་མདོ་ལས། དཀོན་མཆོག་གསུམ་
གྱི་དཀོར་འཕྲོགས་པ། །ཕས་ཕམ་པ་ཡི་ལྟུང་བར་འདོད། །དམ་པའི་ཆོས་ནི་སྤོང་བྱེད་པ། །གཉིས་པར་ཐུབ་པས་གསུངས་པ་ཡིན། །ཞེས་སོགས་བྱང་ཆུབ་སེམས་དཔའ་རྒྱལ་པོ་ལ་འབྱུང་བ་ཉེ་བའི་ལྟུང་བ་ལྔ་དང་། བློན་པོ་ལ་
འབྱུང་ཉེ་བ་ནི་རྒྱལ་པོ་ལ་འབྱུང་ཉེ་བ་དང་པོ་བཞིའི་སྟེང་དུ། གྲོང་ལ་སོགས་པ་འཇིག་པ་ཡང༌། །རྩ་བའི་ལྟུང་བར་རྒྱལ་བས་གསུངས། །ཞེས་གསུངས་པའི་ལྔ་དང༌། ལས་དང་པོ་ལ་འབྱུང་ཉེ་བ་བརྒྱད་ནི། བླློ་སྦྱངས་མ་བྱས་
སེམས་ཅན་ལ། །སྟོང་པ་ཉིད་ནི་སྟོན་པ་དང༌། །ཞེས་སོགས་གསུངས་པས་རྟེན་གྱི་སྒོ་ནས་བཅོ་བརྒྱད། རྫས་ཀྱི་སྒོ་ནས་རྒྱལ་པོ་དང་བློན་པོའི་དང་པོ་བཞི་གཅིག་པས་བཅུ་བཞི་སྟེ། དེ་དག་ཀྱང་སྲུང་སྡོམ་ཚུལ་བཞིན་དུ་བྱ་དགོས་

བཅུ་གཉིས་
আ
།པ་ཡིན། སྐྱབས་འགྲོ་དང་སེམས་བསྐྱེད་ཀྱི་བསླབ་བྱ་བསྡུས་པ་ནི། ཉིན་མཚན་གཉིས་ཀར་སངས་རྒྱས་ཆོས་ཚོགས་མ་ཡང་ཡང་བརྗོད་ཅིང༌། དེའི་ཡོན་ཏན་ཡིད་ལ་བསམ་པར་བྱ་བ་ཡིན་ནོ། །
གཉིས་པ་སྤྲོ་བ་བསྒོམ་པ་ནི། དེ་ལྟར་སེམས་བསྐྱེད་ཐོབ་པས་མི་ལུས་ཐོབ་པ་དོན་ཡོད་པ་དང༌། སྔར་མ་ཤི་བ་དོན་དང་ལྡན་པར་བྱས་སྙམ་པས་རང་དགའ་བ་བསྒོམ་པའི་ཚིགས་བཅད་འདི་གསུང་བར་ཞུ། དེས་དུས་བདག་ཚེ་
འབྲས་བུ་ཡོད། །མི་ཡི་སྲིད་པ་ལེགས་པར་ཐོབ། །དེ་རིང་སངས་རྒྱས་རིགས་སུ་སྐྱེས། །སངས་རྒྱས་སྲས་སུ་དེང་བདག་གྱུར། །ཅེས་ཚར་གཅིག་བརྗོད་དུ་གཞུག དེས་ན་བྱང་ཆུབ་སེམས་དཔའ་ཆེ་གེ་མོ་ཞེས་བྱ་བར་མིང་འཕོ་
སྟེ། ནོར་ཐོབ་པ་ན་ཕྱུག་པོ་དང༌། རྒྱལ་སྲིད་ཐོབ་པ་ལ་རྒྱལ་པོ་ཟེར་བ་བཞིན་ནོ། །དོན་ཡང་འཕོ་སྟེ། རང་ཉིད་བྱང་ཆུབ་ཀྱི་མཆོག་ཏུ་སེམས་བསྐྱེད་ནས་རྒྱལ་བའི་སྲས་སུ་གྱུར་པའི་རྒྱུ་མཚན་གྱིས་ལྷ་དང་བཅས་པའི་འཇིག་རྟེན་
གྱིས་མཆོད་པའི་གནས་སུ་གྱུར་པ་ཡིན་ཏེ། སྤྱོད་འཇུག་ལས། བྱང་ཆུབ་སེམས་བསྐྱེད་གྱུར་ན་སྐད་ཅིག་གིས། །སྲིད་པའི་བཙོན་རར་བསྡོམས་པའི་ཉམ་ཐག་རྣམས། །བདེ་གཤེགས་རྣམས་ཀྱི་སྲས་ཞེས་བརྗོད་བྱ་ཞིང༌། །
འཇིག་རྟེན་ལྷ་མིར་བཅས་པས་ཕྱག་བྱར་འགྱུར། །ཞེས་གསུངས་པ་ཡིན། གཞན་དགའ་བ་བསྒོམ་དུ་གཞུག་པ་ནི། ཐུགས་འདུན་འདི་བཞིན་དུ་གནང་བར་ཞུ། བདག་གིས་བྱང་ཆུབ་མཆོག་ཏུ་སེམས་བསྐྱེད་བགྱིས་པ་ལ་དཀར་
23

ཕྱོགས་ཀྱི་ལྷ་ཀླུ་ཐམས་ཅད་དགེས་པ་ཁྱད་པར་ཅན་བསྐྱེད་པར་མཛད་དུ་གསོལ་སྙམ་པས་འདི་གསུང་བར་ཞུ། བདག་གིས་དེ་རིང་སྐྱོབ་པ་ཐམས་ཅད་ཀྱི། །སྤྱན་སྔར་འགྲོ་བ་བདེ་གཤེགས་ཉིད་དང་ནི། །བར་དུ་བདེ་ལ་མགྲོན་དུ་
བོས་ཟིན་གྱི། །ལྷ་དང་ལྷ་མིན་ལ་སོགས་དགའ་བར་གྱིས། །ཚར་གཅིག་བརྗོད། རང་ལུགས་ཀྱི་ཡིག་ཆ་འགའ་ཞིག་ལས། དགའ་བ་བསྒོམ་པ་སྔོན་ལ་བརྗོད་ནས། དེ་ནས་བསླབ་བྱ་བཤད་པའང་ཡོད་དེ། དེ་བཞིན་དུ་བྱས་
ནའང་ལེགས་སོ།། ༈ གསུམ་པ་གཏང་རག་བྱ་བ་ལ་དཀོན་མཆོག་ལ་ཡན་ལག་བདུན་པ་དབུལ་བ་དང༌། ཆོས་སྐྱོང་ལ་གཏོར་མ་དབུལ་བ་གཉིས། དང་པོ་དཀོན་མཆོག་གསུམ་ལ་ཡན་ལག་བདུན་པ་དབུལ་བ་ནི། དཀོན་
མཆོག་ལ་ཡིད་ཀྱིས་ཕྱག་འཚལ་ཞིང་མཆོད་པ་དབུལ་བར་བསམས་ལ། ཇི་སྙེད་སུ་དག་ཕྱོགས་བཅུའི་འཇིག་རྟེན་ན། །ཞེས་པ་ནས། མེ་ཏོག་དམ་པ་ཕྲེང་བ་དམ་པའི་བར་དང༌། དེ་ནས་རོལ་ཆེན་བྱ་ཞིང༌། སིལ་སྙན་རྣམས་
དང་ཞེས་པ་ནས། རྒྱལ་བ་ཀུན་ལ་ཕྱག་འཚལ་མཆོད་པར་བགྱི། །ཞེས་པའི་བར་དང༌། དེ་ནས་ཐལ་མོ་སྦྱར་ཏེ། འདོད་ཆགས་ཞེ་སྡང་ཞེས་པ་ནས། ཐམས་ཅད་རྫོགས་པའི་བྱང་ཆུབ་ཕྱིར་བསྔོའོ། །ཞེས་པའི་བར་དཀྱུས་
བཞིན་གསུང་བར་ཞུ། ཞེས་མཚམས་སྦྱར་ལ་སློབ་མ་རྣམས་ཀྱིས་དེ་ལྟར་དུ་བྱའོ། །གཉིས་པ་ཆོས་སྐྱོང་ལ་གཏོར་མ་དབུལ་བ་ནི། སྔར་བཤམས་པའི་གཏོར་མ་ཆུ་གཙང་བྲན་པ་དེ་ལ་དམིགས་ཏེ། འབྲུ་གསུམ་བརྗོད་པས་བྱིན་
ཀྱེ་རྡོར་ཆོས་སྐོར་

བཅུ་གསུམ་
আ
།གྱིས་བརླབ། ཨ་ཀཱ་རོའི་སྔགས་ལན་གསུམ་གྱིས་དབུལ། ཆོས་སྐྱོང་བའི་སྲུང་མ་འཁོར་དང་བཅས་པ་ཁྱེད་རྣམས་ཀྱིས་བདག་ཅག་དཔོན་སློབ་རྣམས་ཀྱི་རྒྱུད་ལ་བྱང་ཆུབ་ཀྱི་སེམས་རིན་པོ་ཆེ་མ་སྐྱེས་
པ་བསྐྱེད་པ་དང༌།
༈ བཞི་པ་ཡོན་དབུལ་བ་ནི། དེ་ལྟར་ན་དཔལ་ནཱ་རོ་ཏ་པའི་ལུགས་ཀྱི་
མཎྜལ་ཚོམ་བུ་ལྔ་པ་ལ། ག་ཡ་དྷ་རའི་ལུགས་ཀྱི་བརྟན་བྱེད་སྦྱར་བ་བརྒྱུད་པའི་ཁྱད་པར་གཉིས་ལྡན་གྱི་ཆོ་གའི་སྒོ་ནས་བྱང་ཆུབ་ཀྱི་མཆོག་ཏུ་སེམས་བསྐྱེད་པ་ཐོབ་པ་ཡིན་པས། དེའི་བཀའ་དྲིན་གཏང་རག་ཏུ་མཎྜལ་འབུལ་བར་
ཞུ། དེ་ནས་སྐབས་འདིར། བདག་ཅག་གི་བླ་མ་དོན་གྱི་སླད་དུ་མཚན་ནས་སྨོས་ཏེ་མཁན་ཆེན་འཇམ་དབྱངས་དབང་ཕྱུག་དཔལ་བཟང་བསྔོ་བ་མཛད་པའི་ཕྱག་ལེན་ཡང་ཡོད་པས། བླ་མ་གོང་མ་རྣམས་ཀྱི་དགོངས་པ་རྫོགས་པ་ལ་
སོགས་པའི་ཆེད་དུ་བསྔོ་བ་རྒྱས་བསྡུས་ཇི་ལྟར་འཚམས་པ་བྱ། _བསོད་ནམས་འདི་ཡིས་སོགས་ཀྱང་བརྗོད། དགའ་སྟོན་ཡང་བྱའོ། །དེ་ལྟར་བརྒྱུད་པའི་ཁྱད་པར་གཉིས་ལྡན་པའི། །སེམས་བསྐྱེད་ཆོ་ག་མཁས་པའི་བཞེད་སྲོལ་
བཞིན། །བཀོད་པའི་དགེ་ཚོགས་དྲིན་ཅན་མ་དེ་ལ། །སྦྱིན་ནོ་མྱུར་དུ་དོན་གཉིས་མཐར་ཕྱིན་ཤོག །བདག་ནི་ཡིད་བཞིན་ནོར་བུ་ལྟར་གྱུར་ནས། །འགྲོ་བ་ཀུན་གྱི་སྡུག་བསྔལ་སེལ་བ་དང༌། །ཕན་དང་བདེ་བ་མ་ལུས་སྦྱིན་བྱས་
སྐྱེས་པ་རྣམས་མི་ཉམས་པར་གོང་ནས་གོང་དུ་འཕེལ་ཞིང་རྒྱས་པའི་ཕྲིན་ལས་དང་སྟོང་གྲོགས་རྒྱ་ཆེན་པོ་མཛད་དུ་གསོལ།།
25

ནས། །ལུས་ཅན་ཀུན་གྱི་མགོན་དང་སྐྱབས་གྱུར་ཅིག །བདག་ཀྱང་ཡུན་དུ་ཚེ་རིང་སྒྲུབ་ལ་བརྩོན། །དལ་བ་དོན་ཡོད་ཐོས་བསམ་བསྒོམ་པ་ཡིས། །ལུང་རྟོགས་དམ་པའི་ཡོན་ཏན་མཛོད་བཟུང་ནས། །རྟག་ཏུ་འགྲོ་ལ་དམ་ཆོས་
སྟོན་པར་ཤོག །ཅེས་པ་འདི་ནི་དྲིན་ཅན་ཐམས་ཅད་མཁྱེན་པ་དཔལ་མང་དུ་ཐོས་པ་ཀླུ་སྒྲུབ་རྒྱ་མཚོའི་ཞལ་སྔ་ནས་དང༌། དོན་གྱི་སླད་དུ་མཚན་ནས་སྨོས་ཏེ་མཁན་རིན་པོ་ཆེ་དབང་ཕྱུག་དཔལ་བཟང་ལ་སོགས་པ་ཡོངས་འཛིན་དམ་
པ་རྣམས་ཀྱི་བཀའ་དྲིན་ལས་མདོ་སྔགས་ཀྱི་ཆོས་ཚུལ་རྣམས་ལ་བློ་གྲོས་ཀྱི་སྣང་བ་ཅུང་ཟད་གསལ་བ་དགེ་སློང་སྡེ་སྣོད་འཛིན་པ་ངག་དབང་ཆོས་གྲགས་ཀྱིས། ངོར་ཆེན་དཀོན་མཆོག་ལྷུན་གྲུབ་ལ་སོགས་པའི་སྐྱེས་ཆེན་དམ་པ་
རྣམས་ཀྱིས་མཛད་པའི་སེམས་བསྐྱེད་ཀྱི་ཆོ་ག་ལ་གཞི་བརྟེན་གོ་བདེ་བར་བསྒྲིགས་ཏེ་མེ་ཕོ་བྱི་བའི་ལོའི་ཟླ་བ་དྲུག་པའི་ཚེས་ཉེར་གསུམ་ལ་ཡོན་ཏན་རིན་པོ་ཆེ་དུ་མའི་འབྱུང་གནས་མུས་གསང་སྔགས་བདེ་ཆེན་གླིང་གི་ཆོས་གྲྭར་
ལེགས་པར་བཀོད་པའི་ཡི་གེ་པ་ནི་རྒྱལ་ཐང་དབོན་པོ་རིན་ཆེན་ཆོས་འཕེལ་གྱིས་བགྱིས་པ་དགེ